পাথরপ্রতিমা বিস্ফোরণ নিয়ে এবার কী বললেন দিলীপ ঘোষ?

ওয়েব ডেস্ক: গতকাল অর্থাৎ সোমবার রাত সাড়ে নটা নাগাদ ভয়াবহ বিস্ফোরণে কেঁপে ওঠে দক্ষিণ ২৪ পরগনার পাথরপ্রতিমার (Patharpratima) ঢোলাহাট। বণিক বাড়ির একাধিক ব্যক্তির এই বিস্ফোরণে মৃত্যু হয়। আর এবার এই ঘটনায় মৃতের সংখ্যা বেড়ে দাঁড়াল ৮। বিস্ফোরণের ঘটনায় গুরুতর আহত অবস্থায় কলকাতার এসএসকেএম হাসপাতালে ভর্তি ছিলেন সুতপা বণিক। আজ সকালে মৃত্যু হল তার। বিস্ফোরণের ঘটনায় একই পরিবারের চার শিশু সহ মৃতের সংখ্যা বেড়ে দাঁড়াল ৮।

আরও পড়ুন: পাথরপ্রতিমা বিস্ফোরণ কান্ডে আটক এক

এই ঘটনায় নিখোঁজ ছিলেন বাজি কারখানার মালিক, দুই ভাই চন্দ্রকান্ত বণিক এবং তুষার বণিক। ইতিমধ্যেই দুজনের বিরুদ্ধেই রুজু করা হয়েছে জামিন অযোগ্য ধারায় মামলা, ঢোলাহাট থানায়। শুধু তাই নয় গোটা ঘটনার তদন্ত করতে আজকেই ঘটনাস্থলে যাবে ফরেনসিক দল (Forensic Team)।

আর এবার প্রশাসনের ভূমিকা নিয়ে প্রশ্ন তুললেন রাজ্যের বিরোধী দল বিজেপির নেতা দেলীপ ঘোষ (Dilip Ghosh)। গোটা ঘটনায় রাজ্য সরকারকে কাঠগড়ায় তুলে পাথরপ্রতিমা ঘটনার এনআইএ তদন্তের দাবি তুললেন দিলীপ ঘোষ। এদিকে গোটা ঘটনার পর্যাপ্ত তদন্ত চেয়ে আগেই অমিত শাহকে চিঠি দিয়েছেন বিজেপির রাজ্য সভাপতি সুকান্ত মজুমদার।

দেখুন অন্য খবর